Eurostat: România are cea mai mare creştere a PIB din UE, în T3 2021 faţă de T3 2020.
România are cea mai mare creştere economică în trimestrul III, în comparaţie cu perioada similară a anului trecut, de 8%, conform datelor furnizate marţi de Eurostat. În UE, PIB-ul a crescut cu 2,1% şi ocuparea forţei de muncă a crescut cu 0,9%.
România este urmată de Ungaria, cu o creştere de 6,1%, de Lituania cu 6% şi Danemarca cu 5,4%. Creşterea economică a Poloniei este de 5,3%, Germania 2,5%, Franţa 3,3% iar Italia 3,8%.Oficiul pentru statistică al UE nu furnizează date despre mai multe ţări, printre care Irlanda, Grecia, Slovacia sau Estonia.În UE, PIB-ul a crescut cu 2,1% şi ocuparea forţei de muncă a crescut cu 0,9%.În trimestrul al treilea din 2021, PIB-ul ajustat sezonier a crescut cu 2,2% în zona euro şi cu 2,1% în UE, comparativ cu trimestrul precedent. În trimestrul al doilea din 2021, PIB-ul crescuse cu 2,1% în zona euro şi cu 2,0% în UE.Comparativ cu acelaşi trimestru al anului precedent, PIB-ul ajustat sezonier a crescut cu 3,7% în zona euro şi cu 3,9% în UE în trimestrul al treilea din 2021, după ce în trimestrul al doilea fusese de +14,2% în zona euro şi de +13,7% în UE faţă de trimestrul precedent.În trimestrul al treilea din 2021, PIB-ul din Statele Unite a crescut cu 0,5% faţă de trimestrul anterior (după un plus de 1,6% în trimestrul al doilea din 2021). Comparativ cu acelaşi trimestru al anului precedent, PIB-ul a crescut cu 4,9% (după +12,2% în trimestrul precedent).Numărul persoanelor angajate a crescut cu 0,9% atât în zona euro, cât şi în UE în trimestrul al treilea din 2021, comparativ cu trimestrul anterior. În trimestrul al doilea din 2021, ocuparea forţei de muncă crescuse cu 0,7% în zona euro zona euro şi cu 0,8% în UE.Comparativ cu acelaşi trimestru al anului precedent, ocuparea forţei de muncă a crescut cu 2,0% în zona euro şi cu 2,1% în UE în trimestrul al treilea din 2021, după ce în trimestrul al doilea trimestru din 2021 fusese de +1,9% în ambele zone.